[[Fil:Somiedo.jpg|thumb|Billede fra ''Lḷagu del Vaḷḷe'' ([[Somiedo]]) med typisk asturiske huse i en form, som ikke er meget forskellig fra den, der blev brugt på asturernes tid]]
De klassiske geografer udtrykker modstridende syn på disse folkeslag. [[Ptolemæus]] siger, at asturernes område strækker sig gennem den midterste del af det nuværende Asturien, altså mellem floderne Navia og Sella, og på den måde bliver Sella fastlagt som grænsen til det kantabriske område. Men andre geografer placerede grænsen mellem asturerne og [[kantabrer]]ne længere mod øst: [[Julius Honorius]] fastslog i sin ''Cosmographia'', at Ebros kilder fandtes i asturernes land (''sub asturibus''). Under alle omstændigheder blev folkegrænsen i de kantabriske bjerge ikke så afgørende senere hen, efterhånden som de [[klan]]opdelinger, der gennemvævede de førromerske samfund i den nordlige del af den iberiske halvø, svandt bort under den ensartede, politiske og administrative kultur, som blev påtvunget dem af romerne.
Historie Tidligere_riger,_stater,_protektorater,_kolonier_og_lande